PMIndiaData/PMIndiaSum huggingface dataset:
कर्तव्यपथ येथे ॲस्ट्रो नाईट स्काय टुरिझम आयोजित करण्यासाठी दिल्लीच्या राष्ट्रीय विज्ञान केंद्राच्या प्रयत्नांची पंतप्रधानांनी केली प्रशंसा.

पंतप्रधान नरेंद्र मोदी यांनी कर्तव्यपथ येथे ॲस्ट्रो नाईट स्काय टुरिझम आयोजित करण्यासाठी दिल्लीच्या राष्ट्रीय विज्ञान केंद्राच्या प्रयत्नांची प्रशंसा केली आहे. दिल्लीच्या राष्ट्रीय विज्ञान केंद्राच्या ट्विटला प्रतिसाद देताना पंतप्रधान म्हणाले; "आपल्या तरुणांमध्ये अंतराळ आणि खगोलशास्त्राविषयी कुतूहल जागृत करण्याचा मनोरंजक प्रयत्न."
संरक्षण मंत्रालयाने गुजरातमधील केवडीया येथे आयोजित केलेल्या संयुक्त कमांडर्स परिषदेच्या सांगता सोहळ्यात पंतप्रधानांचे भाषण

नवी दिल्ली, 6 मार्च 2021 पंतप्रधान नरेंद्र मोदी यांनी आज गुजरातमधील केवडीया येथे संरक्षण मंत्रालयाने आयोजित केलेल्या संयुक्त कमांडर्स परिषदेच्या सांगता समारंभाला संबोधित केले. या वर्षीच्या परिषदेत झालेल्या चर्चांविषयी चीफ ऑफ डिफेन्स स्टाफ यांनी पंतप्रधानांना अवगत केले. पंतप्रधानांनी यावेळी परिषदेचा अजेंडा आणि संरचनेविषयी समाधान व्यक्त केले. विशेषतः ज्युनियर कमिशन्ड अधिकारी आणि नॉन कमिशन्ड अधिकाऱ्यांना या परिषदेत सहभागी करुन घेतल्याबद्दल त्यांनी कौतुक केले. राष्ट्रीय संरक्षण व्यवस्थेत, सर्वोच्च नागरी आणि लष्करी नेतृत्वाशी बोलतांना पंतप्रधानानी गेल्या वर्षी, उत्तर सीमेवरील आव्हानात्मक परिस्थिती आणि कोविडच्या संकटकाळात, भारतीय सैन्यदलांनी दाखवलेल्या समर्पण वृत्ती आणि निश्चयाविषयी कौतुक व्यक्त केले. पंतप्रधानांनी यावेळी राष्ट्रीय सुरक्षा व्यवस्थेत स्वदेशीचा अंगीकार आणि वापर वाढण्याच्या महत्वावर भर दिला. केवळ लढावू उपकरणे आणि शस्त्रेच नाही, तर सैन्यदलांमध्ये असलेल्या सैद्धांतिक, प्रक्रिया आणि पद्धतींमध्येही स्वदेशीचा पुरस्कार व्हावा, अशी भावना त्यांनी व्यक्त केली. राष्ट्रीय सुरक्षेची रचना करतांना लष्करी आणि नागरी भागातही मनुष्यबळ नियोजन अधिकाधिक उत्तम करण्यावर त्यांनी भर दिला. तसेच नागरीजीवन आणि सैन्य यांच्यातील भिंती दूर करून एकत्रित काम करण्यावर तसेच, सर्वसमावेशक दृष्टीकोन ठेवण्याचा त्यांनी सल्ला दिला. तसेच, निर्णयप्रक्रियेची गती वाढवली जावी, असेही ते म्हणाले. लष्करी दलांनी परंपरेने चालू असलेल्या कालबाह्य, निरुपयोगी पद्धतीतून आता मुक्त व्हावे, असा सल्लाही त्यांनी दिला. सध्या वेगाने बदलत असलेल्या तंत्रज्ञानाची दाखल घेत, पंतप्रधान म्हणाले की, या अनुषंगाने भारतीय लष्करालाही ‘भविष्यातील शक्ती’ होण्यासाठी प्रयत्न करावे लागतील. पुढच्या वर्षी देश आपल्या स्वातंत्र्याचे अमृतमहोत्सवी वर्ष साजरे करणार आहे, हे सांगत, यानिमित्त असे काही विशेष उपक्रम आणि कार्यक्रम राबवावेत ज्यातून युवकांना प्रेरणा मिळेल, असा सल्ला पंतप्रधानांनी दिला.
देशातल्या सर्वात लांब पुलाचे पंतप्रधानांच्या हस्ते आसाममध्ये उद्‌घाटन

आसाममध्ये ब्रह्मपुत्रा नदीवर बांधण्यात आलेल्या 9.15 किलोमीटरच्या देशातल्या सर्वात लांब पुलाचं पंतप्रधान नरेंद्र मोदी यांनी आज उद्‌घाटन केले. या पुलामुळे आसाम आणि अरुणाचल प्रदेश यांच्यातले दळणवळण सुलभ होणार असून प्रवासाचा मोठा वेळही वाचणार आहे. पुलाच्या उद्‌घाटनानंतर पंतप्रधानांनी काही मिनिटे पुलावरुन पायी प्रवास केला. या पुलाच्या उद्‌घाटनामुळे या भागातल्या जनतेची दीर्घकालीन प्रतिक्षा समाप्त झाली आहे, असे पंतप्रधानांनी धौला येथे जाहीर सभेत बोलतांना सांगितले. विकासासाठी, पायाभूत सोयीसुविधा सर्वात महत्वाच्या आहेत आणि जनतेच्या आशा-आकांक्षाची पूर्तता करण्यासाठी सरकारचे प्रयत्न सुरू आहेत. या पुलामुळे आसाम आणि अरुणाचल प्रदेश यामधले दळणवळण वाढणार असून आर्थिक विकासाची दारेही मोठ्या प्रमाणात खुली होणार असल्याचे पंतप्रधान म्हणाले. देशाचा पूर्व आणि ईशान्य भागात आर्थिक विकासाची मोठी क्षमता आहे, असे सांगून यासंदर्भात हा पूल केंद्र सरकारच्या दृष्टीकोनाचा केवळ एक भाग आहे. या पुलामुळे जनतेच्या जीवनात सकारामक बदल घडेल. केंद्र सरकार, जलमार्गच्या विकासावर मोठा भर देत असल्याचे पंतप्रधानांनी सांगितले. देशाच्या ईशान्य भागातचे इतर भागांशी दळणवळण वाढवण्याला केंद्र सरकारचे प्राध्यान्य असून यादृष्टीने वेगाने काम सुरू आहे. ईशान्य भागाशी उत्तम दळणवळण सुविधांमुळे दक्षिण-पूर्व आशियाच्या अर्थव्यवस्थेशीही हा भाग जोडला जाईल. ईशान्येकडच्या भागात पर्यटनाच्या अमाप संधी असल्याचे पंतप्रधानांनी सांगितले. धोला-सदिया पुलाला महान संगीतकार, गीतकार, कवी भूपेन हजारिका यांचे नाव देण्याचा निर्णय केंद्र सरकारनं घेतल्याचंही पंतप्रधान म्हणाले.
पंतप्रधान आणि स्वीडनच्या पंतप्रधानांमध्ये दूरध्वनीवरुन चर्चा

पंतप्रधान नरेंद्र मोदी यांनी आज स्वीडनचे पंतप्रधान स्टीफन लोव्हेन यांच्याशी दूरध्वनीवरुन चर्चा केली. दोन्ही नेत्यांनी कोविड-19 या जागतिक साथीच्या आजाराच्या सद्यस्थितीविषयी तसेच या आजारावर नियंत्रण मिळवण्यासाठी तसेच त्याच्या आर्थिक परिणामांवरच्या उपाययोजनांवर चर्चा केली. भारतीय आणि स्वीडिश संशोधकांनी यासंदर्भात विकसित केलेले संशोधन, माहिती आणि आकडेवारी परस्परांना देण्याबाबत यावेळी दोन्ही नेत्यांनी सहमती दर्शवली, ज्याचा कोविड विरुद्धच्या जागतिक लढ्यात लाभ होऊ शकेल. भारत आणि स्वीडनचे जे नागरिक दोन्ही देशात लॉकडाऊनमुळे अडकले आहेत, त्या सर्व नागरिकांना आवश्यक त्या सुविधा आणि मदत पोहचवण्याची ग्वाही, दोन्ही नेत्यांनी परस्परांना दिली. कोविड-19 चा सामना करतांना आवश्यक त्या औषधांच्या पुरवठ्यासाठी दोन्ही देशातले अधिकारी संपर्कात राहतील, असेही, या चर्चेत ठरले.
36व्या आंतरराष्ट्रीय भूशास्त्रीय काँग्रेस सोसायटीच्या स्थापनेला मंत्रिमंडळाची मंजुरी

2020 साली 36व्या आंतरराष्ट्रीय भूशास्त्रीय परिषदेचे आयोजन करण्यासाठी आणि भारतीय उपखंडात भू-विज्ञानाला प्रोत्साहन देण्यासाठी सोसायटी स्थापन करायला केंद्रीय मंत्रिमंडळाने मंजुरी दिली. 36वी आंतरराष्ट्रीय भूशास्त्रीय परिषद मार्च 2020 मध्ये दिल्लीत होणार आहे. 2018-19 वर्षा पर्यंत तयारी पूर्ण करण्यासाठी 52 कोटी रुपयांच्या अर्थसंकल्पीय तरतुदीला मंत्रिमंडळाने मंजुरी दिली. खाण मंत्रालय आणि भूविज्ञान मंत्रालय भारतातील आणि शेजारील देशांमधील विज्ञान अकादमींच्या संयुक्त सहकार्याने ही परिषद आयोजित करणार आहे. या परिषदेला जगभरातून 7 हजारांहून अधिक भूवैज्ञानिक उपस्थित राहण्याची शक्यता आहे. या परिषदेबरोबरच “जिओएक्स्पो-2020” हे प्रदर्शन आयोजित करण्यात येणार असून, यामध्ये प्रमुख खाणकाम आणि खनिज शोध कंपन्या सहभागी होण्याची शक्यता आहे. भारताची खनिज क्षमता प्रदर्शनात मांडल्यामुळे या क्षेत्रात परकीय गुंतवणुकीची संधी निर्माण होईल. या कार्यक्रमाचा लाभ संपूर्ण भू-वैज्ञानिक समुदायाला आणि भू-विज्ञानाशी संबंधित सर्व घटक, खनिज शोधकाम, खाणकाम, पर्यावरण व्यवस्थापन, हवामान बदल अभ्यास, नैसर्गिक आपत्तींचे व्यवस्थापन यांना होईल. तसेच देशातील भू-पर्यटनाला चालना मिळू शकेल.
अधिकाधिक गुंतवणूक आकर्षित करण्यासाठी जम्मू-काश्मीरमध्ये सुरु असलेल्या प्रयत्नांची पंतप्रधानांकडून प्रशंसा

नवी दिल्ली, 22 मार्च 2022 जम्मू-काश्मीरमध्ये अधिकाधिक गुंतवणूक केली जावी यासाठी सुरु असलेल्या प्रयत्नांची पंतप्रधान नरेंद्र मोदी यांनी प्रशंसा केली आहे. जम्मू आणि काश्मीरचे नायब राज्यपाल मनोज सिन्हा यांच्या सलग ट्विट संदेशांना प्रतिसाद देत पंतप्रधानांनी ट्विट संदेशात सांगितले: “जम्मू आणि काश्मीरकडे अधिक गुंतवणूक आकर्षित करण्यासाठी आणि स्थानिक जनतेसाठी अधिक संधी उपलब्ध होतील याची सुनिश्चिती करण्यासाठी सुरु असलेले प्रयत्न अगदी प्रशंसनीय आहेत.”
पंतप्रधानांकडून लोसरच्या शुभेच्छा

पंतप्रधान नरेंद्र मोदी यांनी लोसरच्या शुभेच्छा दिल्या आहेत. पंतप्रधानांनी आपल्या ट्विटर संदेशात म्हटले आहे, “लडाखमध्ये नवीन वर्षारंभी उत्साहाने साजऱ्या केल्या जाणाऱ्या हॅपी लोसर या आनंदी सणाच्या शुभेच्छा. येणारे वर्ष आपल्या सर्वांच्या आयुष्यात आनंद आणि आरोग्यसंपदा घेऊन येवो. प्रत्येकाच्या आकांक्षा येणाऱ्या वर्षी पूर्ण होवोत, या शुभेच्छा.”
पंतप्रधानांनी ग्यानी जोगिंदरसिंग वेदांती यांच्या निधनाबद्दल शोक व्यक्त केला आहे

पंतप्रधान नरेंद्र मोदी यांनी ग्यानी जोगिंदरसिंग वेदांती जी यांच्या निधनाबद्दल शोक व्यक्त केला आहे. आपल्या ट्विटर संदेशात पंतप्रधान म्हणाले," ग्यानी जोगिंदरसिंग वेदांती विद्वान आणि विनम्र होते. त्यांचे जीवन हे निस्वार्थी मानवी सेवेचे प्रत्यक्ष रुप होते.त्यांनी क्षमाशील आणि मैत्रिपूर्ण समाज निर्माण करण्यासाठी कार्य केले. त्यांच्या निधनाने मला दु:ख झाले आहे. त्यांचे कुटुंबीय आणि प्रशंसंकांप्रती मी सहवेदना व्यक्त करत आहे.
पंतप्रधान नरेंद्र मोदी आणि फ्रान्सचे राष्ट्राध्यक्ष फ्रान्स्वा ओलांद यांची चंदिगड संग्रहालयाला भेट

पंतप्रधान नरेंद्र मोदी आणि भारत भेटीवर आलेले फ्रान्सचे अध्यक्ष फ्रान्स्वा ओलांद यांनी चंदिगडमधल्या सरकारी वस्तुसंग्रहालय आणि आर्ट गॅलरीला भेट दिली. 2.6 दशलक्ष वर्षांपूर्वी मानवाचा वावर दर्शविणाऱ्या आणि हिमालयाच्या पायथ्याशी पुरातत्व खात्याला सापडलेल्या अवशेषंची पाहणीही उभय नेत्यांनी केली. मानवी अस्तित्वाचे हे सर्वात प्राचीन ज्ञात अवशेष मानले जातात. फ्रान्सच्या राष्ट्रीय प्राकृतिक इतिहास संग्रहालयाचा प्रागेतिहास विभाग आणि चंदिगडच्या पुरातत्व आणि मानव वंशशास्त्र संशोधन सोसायटी यांचे सात वर्षांचे व्यापक संशोधन आणि सहकार्याचा हा परिपाक आहे. भारताची पुरातत्व आणि मानव वंशशास्त्र संशोधन सोसायटी आणि फ्रान्सचे राष्ट्रीय नैसर्गिक इतिहास संग्रहालय यांच्यात याबाबत करार झाला होता. चंदिगडजवळच्या मसोल भागातल्या 50 एकर जमिनीवर विविध ठिकाणाहून सापडलेली 200 क्वार्टजाइट अवजारे आणि 1500 जीवाश्म अवशेष या पुरातत्व शोधादरम्यान सापडले आहेत. पेलेवॉल आढाव्यात लेखांच्या रुपात या शोधाशी संबंधित संशोधन कार्य प्रकाशित करण्यात येत आहे. पंतप्रधान नरेंद्र मोदी आणि फ्रान्सचे राष्ट्राध्यक्ष ओलांद यांनी भारत-फ्रान्सच्या टीमचे संयुक्त संशोधन कार्याबद्दल अभिनंदन केले. उभय देशातले दीर्घकालीन सांस्कृतिक संबंध, बहुमोल संस्कृती जतन आणि वृद्धींगत करण्यासाठी सफल द्विपक्षीय सहकार्याचे हे यशस्वी उदाहरण असल्याचे त्यांनी सांगितले. अशा शोधांमुळे भविष्यात संयुक्त प्रयत्नांना आणखी गती मिळेल, असा विश्वास त्यांनी व्यक्त केला.
राज्य स्थापना दिनानिमित्त पंतप्रधानांच्या कर्नाटकातील जनतेला शुभेच्छा

पंतप्रधान नरेंद्र मोदी यांनी कर्नाटकातील जनतेला कर्नाटक राज्य स्थापना दिनानिमित्त शुभेच्छा दिल्या आहेत. “कर्नाटक स्थापना दिनानिमित्त मी राज्यातल्या जनतेला माझ्या शुभेच्छा देतो. कर्नाटक राज्यविकासाची नवी उंची गाठो ही शुभेच्छा” असे पंतप्रधानांनी शुभेच्छा संदेशात म्हटले आहे.
पंतप्रधानांनी विश्व सांस्कृतिक महोत्सव उद्‌घाटन प्रसंगी संबोधित केले

पंतप्रधान नरेंद्र मोदी यांनी आज नवी दिल्लीत विश्व सांस्कृतिक महोत्सवाच्या उद्‌घाटन प्रसंगी उपस्थितांना संबोधित केले. “आर्ट ऑफ लिव्हिंग फाऊंडेशन”द्वारे मानवतेच्या सेवेसाठी संस्था करत असलेल्या कार्याला 35 वर्ष पूर्ण झाल्याबद्दल हा महोत्सव आयोजित करण्यात आला आहे. विश्व सांस्कृतिक महोत्सवासाठी जगभरातून दिल्लीत एकत्र आलेल्या लोकांना अभिवादन करतांना, 150 देशात आर्ट ऑफ लिव्हिंगद्वारा केल्या जाणाऱ्या महान कार्याबद्दल पंतप्रधानांनी श्री श्री रविशंक यांना शुभेच्छा दिल्या. नरेंद्र मोदी यांनी मंगोलियात आर्ट ऑफ लिव्हिंग फाऊंडेशनद्वारा आयोजित स्वागत समारंभाचे स्मरण करतांना सांगितले की, भारतात योगदान देण्यासाठी जगाजवळ खूप काही आहे, पण यासंदर्भात काही करण्यासाठी, सर्वप्रथम भारतीय संस्कृतीचे वैशिष्टय आणि व्यापकतेची प्रशंसा करणे आवश्यक आहे असे पंतप्रधानांनी स्पष्ट केले. आर्ट ऑफ लिव्हिंगच्या माध्यमातून जगभरात भारताची प्रशंसा होत आहे असे पंतप्रधानांनी सांगितले. “आर्ट ऑफ लिव्हिंग”च्या व्याप्तीबाबत बोलतांना प्रतिकूल परिस्थितीमध्ये कोणतीही ध्येय साध्य करण्यासाठी दृढ संकल्पाच्या स्वरुपात आर्ट ऑफ लिव्हिगची आवश्यकता आहे असे पंतप्रधान म्हणाले. पंतप्रधानांच्या आधी जगभरातून मोठया संख्येने आलेल्या मान्यवरांनीही उपस्थितांना संबोधित केले. या विश्व सांस्कृतिक महोत्सवात होणाऱ्या विविध सांस्कृतिक कार्यक्रमात मोठया संख्येने लोक सहभागी होत आहेत.
राजस्थानमधील कोटा येथे रस्ते अपघातात झालेल्या जीवितहानीबद्दल पंतप्रधानांनी व्यक्त केला शोक

पंतप्रधान नरेंद्र मोदी यांनी राजस्थानमधील कोटा येथे रस्ते अपघातात झालेल्या जीवितहानीबद्दल तीव्र शोक व्यक्त केला आहे. पंतप्रधानांनी पीडितांसाठी पंतप्रधान राष्ट्रीय मदत निधी (PMNRF) मधून सानुग्रह मदत जाहीर केली आहे. पंतप्रधान कार्यालयाने ट्विट केले; "राजस्थानमधील कोटा येथे घडलेली दुर्घटना अत्यंत वेदनादायी आहे. यात ज्यांनी आपले प्राण गमावले आहेत त्यांच्या कुटुंबियांप्रती मी माझ्या संवेदना व्यक्त करतो. हे अपार दुःख सहन करण्याची शक्ती ईश्वर त्यांना देवो: पंतप्रधान" "कोटा येथे झालेल्या भीषण अपघातात मृत्युमुखी पडलेल्यांच्या कुटुंबियांना प्रत्येकी 2 लाख रुपये आणि जखमींना 50,000 रुपये पंतप्रधान राष्ट्रीय मदत निधीतून दिले जातील.: PM"
पंतप्रधानांचे माजी सैनिकांना संबोधन, राष्ट्रीय युद्ध स्मारक राष्ट्राला समर्पित

पंतप्रधान नरेंद्र मोदी यांनी आज नवी दिल्ली येथे अखंड ज्योत प्रज्वलित करुन राष्ट्रीय युद्ध स्मारक राष्ट्राला समर्पित केले. त्यांनी याप्रसंगी युद्ध स्मारकाच्या विविध दालनांना भेट दिली. त्यापूर्वी, माजी सैनिकांच्या भव्य सभेला संबोधित करताना, पंतप्रधान म्हणाले की, लाखो सैनिकाचे शौर्य आणि समर्पणामुळेच आज भारतीय सेनेचा जगातील खंबीर सैन्यांमध्ये समावेश होतो. पंतप्रधान म्हणाले की, सैनिक हाच बचावाची पहिली फळी असतो, शत्रूविरोधात आणि नैसर्गिक आपत्तीतही. पंतप्रधानांनी नुकत्याच झालेल्या पुलवामा हल्ल्यातील सीआरपीएफ जवानांच्या आठवणींना उजाळा दिला, आणि देशाचे रक्षण करताना शहीद झालेल्या जवानांना श्रद्धांजली वाहिली. ते म्हणाले की, नवीन भारताचे जगात स्थान वाढत आहे ते केवळ सशस्त्र दलांमुळे. त्यांनी आज राष्ट्रीय युद्ध स्मारक देशाप्रती समर्पित होत असल्याबद्दल आनंद व्यक्त केला. पंतप्रधानांनी केंद्र सरकारच्या कार्याची आठवण करुन देताना सांगितले की, सरकारने वन रँक वन पेन्शनचे वचन जवानांप्रती आणि माजी सैनिकांप्रती पूर्ण केले. ते म्हणाले की ओरओपीमुळे 2014 च्या तुलनेत निवृत्तीवेतनात 40 टक्के वाढ, तर सैनिकांच्या वेतनात 55 टक्के वाढ झाली आहे. पंतप्रधान म्हणाले की, सुपर स्पेशालिटी रुग्णालये असावी अशी मागणी होती, त्यानूसार पंतप्रधानांनी तीन सुपर स्पेशालिटी रुग्णालये उभारणार असल्याची घोषणा केली. पंतप्रधानांनी सशस्त्र दलांविषयी सरकारचा दृष्टीकोन स्पष्ट करताना सांगितले की, सरकारने सैनिकांना सेना दिवस, नौदल दिन आणि हवाई दल दिन यानिमित्ताने सैनिकांच्या नवकल्पनांना चालना दिली आहे. तसेच 15 ऑगस्ट 2017 रोजी गॅलंटरी अवार्डस पोर्टलची सुरुवात केली आहे. ते म्हणाले की, महिलांना आता फायटर पायलटस होण्याची संधी मिळत आहे. तसेच शॉर्ट सर्विस कमिशनच्या माध्यमातून महिलांना पुरुषांप्रमाणेच पर्मनंट कमिशनच्या संधी मिळणार आहेत. पंतप्रधान म्हणाले की, संरक्षण खरेदी प्रक्रियेतील बदलामुळे पारदर्शकता संरक्षण खरेदी व्यवहारात पारदर्शकता आली आहे. तसेच “मेक इन इंडिया” वर भर दिला. पंतप्रधान म्हणाले की, संयुक्त राष्ट्रसंघाच्या शांतीमोहिमेच्या 70 प्रमुख मोहिमांपैकी 50 मोहिमांमध्ये भारतीय सेनेचा सहभाग होता, सुमारे 2 लाख सैनिक या मोहिमांमध्ये सहभागी होते. भारतीय नौदलाने 2016 मध्ये आयोजित केलेल्या इंटरनॅशनल फ्लीट रिव्ह्यूमध्ये 50 देशांचा सहभाग होता. ते म्हणाले की, दरवर्षी आपले सशस्र दल मित्रराष्ट्रांच्या सशस्त्र दलांसमवेत 10 मोठ्या संयुक्त कवायती करतात. ते म्हणाले की, हिंदी महासागरात चाचेगिरीला आळा बसला आहे तो भारतीय सैन्याच्या कणखरपणामुळे आणि आपल्या आंतरराष्ट्रीय भागीदाऱ्यांमुळे. सैन्यासाठी 1.86 लाख बुलेटप्रूफ जॅकेटांची मागणी बऱ्याच काळापासून प्रलंबित आहे, त्याचा संदर्भ देत पंतप्रधान म्हणाले की, गेल्या साडेचार वर्षात सरकारने 2.30 लाख बुलेटप्रूफ जॅकेट खरेदी केले आहेत. ते म्हणाले की, केंद्र सरकार भारतीय सैनिकांना आधुनिक विमानं, हेलिकॉप्टर्स, पाणबुड्या, जहाज आणि शस्त्र पूरवत आहे. बऱ्याच काळापासून प्रलंबित असलेले देशहिताचे निर्णय घेतले आहेत. पंतप्रधान म्हणाले की, राष्ट्रीय युद्ध स्मारकाशिवाय राष्ट्रीय पोलीस स्मारकाचीही उभारणी करण्यात आली आहे. केंद्र सरकाराने सरदार पटेल, बाबासाहेब आंबेडकर आणि नेताजी सुभाषचंद्र बोस या महान नेत्यांचे थोरपण लक्षात घेतले आहे. ते म्हणाले की, केंद्र सरकार देशहित सर्वोच्च मानून निर्णय घेत राहणार.
पंतप्रधान नरेंद्र  मोदी यांची  महात्मा गांधी आणि लाल बहादुर शास्त्री यांना त्यांच्या जयंती निमित्त भावपूर्ण श्रद्धांजली

पंतप्रधान नरेंद्र मोदी यांनी राष्ट्रपिता महात्मा गांधी आणि पूर्व पंतप्रधान लाल बहादूर शास्त्री यांच्या जयंती निमित्त भावपूर्ण श्रद्धांजली अर्पण केली. “गांधी जयंती निमित्त राष्ट्रपिता महात्मा गांधींना शत्-शत् नमन। आज पासून पुज्य बापूंच्या 150 व्या वर्धापन वर्षाला सुरवात होत असून त्यांच्या स्वप्नांना पूर्ण करण्याची हि एक मोठी संधी आहे.” “सौम्य व्यक्तिमत्व, कुशल नेतृत्व आणि सशक्त विश्वासाचे प्रतीक असलेल्या लाल बहादुर शास्त्रीजीनां त्यांच्या जयंती निमित्त विनम्र श्रद्धांजलि” , असे पंतप्रधान म्हणाले.
भारत आणि मालदिव यांच्यात आरोग्यविषयक सामंजस्य करार

आरोग्य क्षेत्रातील सहकार्यासंदर्भात जानेवारी 2014 मध्ये भारत आणि मालदिव यांच्यात झालेल्या सामंजस्य कराराला पंतप्रधान नरेंद्र मोदी यांच्या अध्यक्षतेखाली झालेल्या मंत्रिमंडळाच्या बैठकीत पूर्व कार्योत्तर मंजुरी देण्यात आली. या सामंजस्य करारात पुढील बाबींसंदर्भातील सहकार्याचा समावेश आहे. • डॉक्टर, अधिकारी, इतर आरोग्यविषयक व्यावसायिक आणि तज्ञ यांची देवाणघेवाण आणि प्रशिक्षण. • मनुष्यबळ निर्मिती आणि आरोग्य देखरेख सुविधा उभारणीत सहकार्य. • वैद्यकीय आणि आरोग्यविषयक संशोधन विकास • आरोग्य देखभाल क्षेत्र आणि सार्वजनिक आरोग्य सेवांचे व्यवस्थापन. • जेनेरिक आणि जीवनावश्यक औषधांचा पुरवठा आणि औषध पुरवठ्यात सहकार्य • आरोग्य प्रोत्साहन आणि रोग निवारण • पारंपरिक आणि पूरक औषधे • टेलीमेडीसीन • द्विपक्षिय सहमतीनुसार निश्चित अन्य क्षेत्रातील सहकार्य दोन्ही देशांमध्ये विशेषत: मालदिवमध्ये आरोग्य क्षेत्रात मनुष्यबळ आणि सुविधांच्या विकासासाठी साहाय्याच्या दृष्टीने हा सामंजस्य करार सहकार्य वाढवणारा ठरेल. आरोग्य क्षेत्रातील वाढलेले सहकार्य, दोन्ही देशांमधील मैत्रीचे नाते अधिक दृढ करेल.
पंतप्रधानांनी नवरात्रीनिमित्त दिल्या शुभेच्छा

पंतप्रधान नरेंद्र मोदी यांनी नवरात्रीच्या निमित्ताने नागरिकांना शुभेच्छा दिल्या आहेत. ट्वीट संदेशात पंतप्रधान म्हणाले, "सर्व देशवासियांना नवरात्रीच्या हार्दिक शुभेच्छा! शक्तीची उपासना करण्याचा हा उत्सव प्रत्येकाच्या जीवनात नवीन ऊर्जेचा संचार करेल."
न्यूयॉर्कमध्ये जी-4 शिखर परिषदेला पंतप्रधान उपस्थित राहणार

पंतप्रधान नरेंद्र मोदी 26 सप्टेंबरला न्यूयॉर्कमध्ये आयोजित जी-4 शिखर संमेलनाला उपस्थित राहणार आहेत. जी-4 गटात भारताबरोबरच ब्राझील, जर्मनी आणि जपानचा समावेश आहे. संयुक्त राष्ट्रसंघाच्या सुरक्षा परिषदेच्या सुधारणांवर या परिषदेचा प्रामुख्याने रोख राहील. त्यानंतर कॅलिफोर्नियातल्या सॅन होसेला पंतप्रधान भेट देतील. टेस्ला मोटर्सला पंतप्रधान भेट देणार असून माहिती तंत्रज्ञान क्षेत्रातल्या कंपन्यांच्या वरिष्ठ अधिकाऱ्यांची ते भेट घेतील. ॲपल इंकचे टीम कुक, मायक्रोसॉफ्टचे सत्या नाडेला, गुगलचे सुंदर चिपाई, ॲडोबचे शंतनू नारायण यांच्याबरोबर पंतप्रधान चर्चा करतील. डिजिटल इंडिया आणि डिजिटल तंत्रज्ञान रात्रभोजनाच्यावेळी पंतप्रधान आपले विचार व्यक्त करणार आहेत.
आंतरराष्ट्रीय व्याघ्र दिनाचे औचित्य साधून, पंतप्रधान नरेंद्र मोदी यांनी व्याघ्र संरक्षणासाठी कार्य करणाऱ्यांच्या प्रयत्नांचे केले कौतुक

नवी दिल्‍ली, 29 जुलै 2022 पंतप्रधानांनी ट्विट संदेशात म्हटले आहे : “आंतरराष्ट्रीय व्याघ्र दिनानिमित्त, व्याघ्र संरक्षणासाठी सक्रीय असणाऱ्या सर्वांचे मी कौतुक करतो. भारतात 75,000 चौरस फुटांपेक्षा अधिक भूक्षेत्रावर 52 व्याघ्र प्रकल्प वसलेले आहेत, ही बाब निश्चितच आपल्या सर्वांसाठी अभिमानास्पद आहे. व्याघ्र संरक्षणात स्थानिक समाजाला सहभागी करून घेण्यासाठी नवनवीन उपाययोजना केल्या जात आहेत.”
पंतप्रधानांनी देशातील युवकांना त्यांच्या लेखन कौशल्याचा वापर करून भारताच्या बौद्धिक संपदेत योगदान देण्याचे केले आवाहन

नवी दिल्ली, 8 जून 2021 पंतप्रधान नरेंद्र मोदी यांनी देशातील युवकांना भविष्यात नेतृत्व पदाची जबाबदारी सांभाळण्याच्या दृष्टीने युवा विद्यार्थ्यांचा विकास घडवून आणण्यासाठी सुरु केलेल्या YUVA: Prime Minister’s Scheme For Mentoring Young Authors या राष्ट्रीय योजनेत सहभागी होण्याचे आवाहन केले आहे. ट्वीटद्वारे दिलेल्या संदेशात पंतप्रधान मोदी म्हणतात, “युवकांना त्यांचे लेखनकौशल्य वापरण्यासाठी आणि भारताच्या बौद्धिक संपदेत योगदान देण्यासाठी ही अत्यंत आकर्षक संधी आहे. या योजनेची अधिक माहिती https://innovateindia.mygov.in/yuva/ या संकेतस्थळावर उपलब्ध आहे.” राष्ट्रीय शिक्षण धोरण 2020 मध्ये युवावर्गाच्या बुद्धीला अधिक सक्षम करण्यावर आणि भविष्यात नेतृत्व पदाची जबाबदारी सांभाळण्याच्या दृष्टीने युवा विद्यार्थ्यांचा विकास घडवून आणण्यासाठी उपयुक्त शैक्षणिक वातावरण निर्माण करण्यावर अधिक भर देण्यात आला आहे. हे ध्येय साध्य करण्यासाठी तसेच भारताच्या स्वातंत्र्यप्राप्तीची 75 वी वर्षपूर्ती साजरी करण्यासाठी केंद्र सरकारने सुरु केलेली YUVA: Prime Minister’s Scheme For Mentoring Young Authors ही नवी राष्ट्रीय योजना दीर्घकाळ या उद्याच्या नेत्यांसाठी आवश्यक असलेला भक्कम पाया निर्माण करेल. तत्वत: देश स्वातंत्र्यप्राप्तीच्या 75 व्या वर्षपूर्तीकडे जात असताना देशातील युवकांची भारतीय साहित्याचे आधुनिक दूत म्हणून जोपासना करण्याच्या दृष्टीने ही योजना सुरु करण्यात आली आहे. पुस्तक प्रकाशनाच्या क्षेत्रात भारताचा तिसरा क्रमांक लागतो आणि स्वदेशी साहित्य निर्मितीच्या या खजिन्यात आणखी भर टाकण्यासाठी या नव्या योजनेला जागतिक मंचावर प्रसिद्धी देणे अत्यावश्यक आहे.
श्रीलंकेचे अर्थमंत्री बसील राजपक्षे यांनी पंतप्रधान नरेंद्र मोदींची घेतली भेट

नवी दिल्ली, 16 मार्च 2022 दिल्लीत अधिकृत दौऱ्यावर असलेले श्रीलंकेचे अर्थमंत्री बसील राजपक्षे यांनी आज पंतप्रधान नरेंद्र मोदी यांची भेट घेतली. राजपक्षे यांनी द्विपक्षीय आर्थिक सहकार्याला चालना देण्यासाठी दोन्ही देशांकडून होत असलेल्या प्रयत्नांबद्दल पंतप्रधान नरेंद्र मोदींना माहिती दिली, आणि श्रीलंकेच्या अर्थव्यवस्थेला भारताकडून मिळणाऱ्या वाढीव पाठबळाबद्दल त्यांचे आभार मानले. 'शेजाऱ्याला प्राधान्य' या भारताच्या धोरणात श्रीलंकेला असलेले केंद्रस्थान तसेच भारताच्या सागर (सेक्युरिटी अंड ग्रोथ फोर ऑल इन द रिजन) या तत्वानुसार श्रीलंकेचे महत्त्व यावर पंतप्रधानांनी भाष्य केले. श्रीलंकेच्या मैत्रीपूर्ण जनतेबरोबर भारत नेहमीच उभा राहील असे पंतप्रधानांनी अधोरेखित केले. सांस्कृतिक आयाम तसेच इतरही बाबींमध्ये दोन्ही देशातील जनतेमधील संबंध दृढ होत आहेत याकडे श्रीलंकन अर्थमंत्री राजपक्षे यांनी लक्ष वेधले. बुद्धीस्ट आणि रामायण पर्यटन सर्किट यांच्याशी संबंधित पर्यटन स्थळांच्या दोन्ही देशांकडून संयुक्त प्रसिद्धीच्या माध्यमातून पर्यटकांचा ओघ वाढवण्याच्या शक्यतांकडे पंतप्रधानांनी निर्देश केला.
एम्समधल्या महत्वाच्या प्रकल्पांचे पंतप्रधानांच्या हस्ते भूमीपूजन

पंतप्रधान नरेंद्र मोदी उद्या नवी दिल्लीतल्या एम्स अर्थात अखिल भारतीय वैद्यक विज्ञान संस्थेला भेट देणार आहेत. एम्समध्ये ज्येष्ठ नागरिकांनाबहुविध विशेष आरोग्य सुविधा अर्थात मल्टी स्पेशॅलिटी आरोग्य सुविधा पुरवणाऱ्या राष्ट्रीय केंद्राचे भूमीपूजन पंतप्रधान करणार आहेत. या केंद्रात जनरल वॉर्डमध्ये 200 खाटा असतील. याच कार्यक्रमादरम्यान, सफदरजंग रुग्णालयातल्या 500 खाटांच्या नव्या आपात्कालीन कक्षाचे, एम्समधल्या पॉवर ग्रीड विश्राम सदन आणि एम्स, अन्सारी नगर आणि ट्रॉमा सेंटरला जोडणाऱ्या बोगद्याचे लोकार्पण पंतप्रधानांच्या हस्ते होणार आहे.
भारत आणि इथिओपिया यांच्यातील ‘माहिती, दळणवळण आणि माध्यम क्षेत्रात सहकार्य’बाबत कराराला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि इथिओपिया यांच्यातील “माहिती, दळणवळण आणि माध्यम क्षेत्रात सहकार्य” बाबत करारावर स्वाक्षरी करायला मंजुरी दिली आहे. सर्वसमावेशक विकासासाठी उभय देशांदरम्यान व्याप्ती वाढवण्यासाठी तसेच माहितीच्या प्रसारासाठी माहिती, दळणवळण आणि माध्यम क्षेत्राच्या वाढत्या सामर्थ्याचा लाभ उठवणे हे उद्दिष्ट आहे. आदान-प्रदान कार्यक्रमांच्या माध्यमातून लोकांमधील संपर्क वाढायलाही यामुळे मदत होईल. तसेच माहिती, दळणवळण आणि माध्यम क्षेत्रातील सर्वोत्तम आणि नवीन संशोधनाचे आदान-प्रदान करण्याची संधी दोन्ही देशांना मिळेल. रेडिओ, वृत्तपत्रे, टीव्ही , समाज माध्यमे यांसारख्या माध्यमातून उभय देशांच्या जनतेला अधिक संधी उपलब्ध करून देण्यासाठी या करारामुळे प्रोत्साहन मिळेल आणि जनतेप्रती उत्तरदायित्व निर्माण होईल.
पंतप्रधानांकडून प्रधानमंत्री कृषी सिंचाई योजनेचा आढावा

केंद्र सरकारचा पथदर्शी सिंचन कार्यक्रम प्रधानमंत्री कृषी सिंचाई योजनेचा पंतप्रधान नरेंद्र मोदी यांनी आज आढावा घेतला. या बैठकीला विविध संबंधित मंत्रालयाचे वरिष्ठ अधिकारी प्रधानमंत्री कार्यालय आणि निती आयोगाचे अधिकारी उपस्थित होते. एकूण 99 सिंचन प्रकल्पांपैकी 21 प्रकल्प जून 2017 पर्यंत पूर्ण होतील, अशी माहिती यावेळी अधिकाऱ्यांनी दिली. या प्रकल्पांची एकत्रित सिंचन क्षमता 5.22 लाख हेक्टर इतकी आहे. त्याशिवाय महाराष्ट्र, मध्य प्रदेश आणि ओदिशा या राज्यांमधल्या 45 प्रकल्पांचे काम वेगाने सुरु असून ते नियोजित कालावधीपूर्वीच पूर्ण होतील, असा विश्वास अधिकाऱ्यांनी व्यक्त केला. भविष्यात हाती घेतल्या जाणाऱ्या सिंचन प्रकल्पांमध्ये ठिबक आणि सूक्ष्म सिंचन प्रकल्पांकडे विशेष लक्ष दयावे अशी सूचना पंतप्रधानांनी यावेळी केली. विविध सरकारी कार्यालये, कृषी विज्ञान केंद्र आणि कृषी विद्यापीठांनी एकत्र येऊन समन्वयातून काम करावे आणि प्रभावी पिक पध्दती आणि जलवापर यंत्रणा तयार कराव्यात असे आवाहनही त्यांनी केले. ही योजना राबवतांना सर्वसमावेशक दृष्टिकोन ठेवावा, तसेच अत्याधुनिक तंत्रज्ञान, अवकाश संशोधन उपकरणे यांचा वापर करुन सिंचन प्रकल्पांवर देखरेख ठेवावी असेही पंतप्रधानांनी सांगितले.
परदेशांबरोबर युवा आदान-प्रदान कार्यक्रमासंदर्भात सामंजस्य करार

बहरीन, कुवेत, नेपाळ, दक्षिण कोरीया, व्हिएतनाम आणि ब्रिक्स देशांबरोबर युवा आदान-प्रदान कार्यक्रमांसंदर्भात सामंजस्य करार करायला पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाच्या बैठकीत आज मंजूरी देण्यात आली. या कार्यक्रमामुळे विविध देशातील युवकांना आपल्या कल्पना आणि मुल्यांची देवाण-घेवाण करण्याची संधी मिळते. तसेच आंतरराष्ट्रीय दृष्टीकोन विकसित होण्याच्या दृष्टीने अशाप्रकारचे आंतरराष्ट्रीय युवा आदान-प्रदान कार्यक्रम उपयुक्त ठरतात. त्याचबरोबर विविध देशातील नागरिकांमधे आदान-प्रदानपर उपक्रमांमुळे शांतता आणि सामंजस्य वाढीला लागून मैत्रीपूर्ण संबंध वृद्धिंगत होतात.
पंतप्रधान महाराष्ट्रातल्या वर्धा येथील दुर्बल घटकातल्या विद्यार्थ्यांना भेटले

महाराष्ट्रातल्या वर्धा येथील दुर्बल घटकातल्या विद्यार्थ्यांनी आज नवी दिल्लीत पंतप्रधान नरेंद्र मोदी यांची भेट घेतली. हे विद्यार्थी सेवा क्षेत्रातल्या एका संघटनेने आयोजित केलेल्या “सपने सच हुए” उपक्रमांतर्गंत दिल्ली भेटीवर आले होते.